stanford-oval/wikipedia huggingface dataset:
Gloria Grahame

Grahame 1940-luvulla.
Gloria Grahame, alun perin Hallward (28. marraskuuta 1923 Los Angeles, Kalifornia – 5. lokakuuta 1981 New York) oli yhdysvaltalainen näyttelijä. Grahame voitti parhaan naissivuosan Oscar-palkinnon roolistaan elokuvassa Särkyneiden haaveiden kaupunki (1952).
Muiden elokuvien joukossa ovat Oikeutettu kosto (1947), Hermot pinnalla (1950), Pelko (1952), Macao – syntisten saari (1952), Suuri maailmansirkus (1952), Gangsterikuningas (1953), Oklahoma (1955), Pyörteitä (1955), He pakenivat huomispäivää (1959) ja Puhtaana käteen (1980).
Grahame oli myös tunnettu teatteriesiintyjä. Hänellä oli useita, monesti lyhyiksi jääneitä kohusuhteita. Hän oli naimisissa muiden muassa elokuvaohjaaja Nicholas Rayn kanssa. Paul McGuiganin elokuva Filmitähdet eivät kuole Liverpoolissa (2017) perustuu väljästi Gloria Grahamen suhteeseen itseään puolta nuoremman brittinäyttelijän Peter Turnerin kanssa vähän ennen kuolemaansa. Elokuvan pääosia näyttelevät Annette Bening ja Jamie Bell.
Grahame kuoli rintasyöpään New Yorkissa 57-vuotiaana. Hänellä on tähti Hollywood Walk of Famella.
Aiheesta muualla

Kuvia tai muita tiedostoja aiheesta Gloria Grahame Wikimedia Commonsissa
Gloria Grahame Internet Movie Databasessa. (englanniksi)
Illikainen

Illikainen on suomenkielinen sukunimi. Tunnettuja nimenkantajia ovat:
Henrik Illikainen, Tiisu-yhtyeen laulaja ja kitaristi
Jani Illikainen (s. 1976), voimamies ja kuulantyöntäjä
Mirja Illikainen (s. 1978), tekniikan professori.
| --- | --- |
: Tällä täsmennyssivulla luetellaan henkilöitä, joilla on sama sukunimi.
France 2

| France 2 |
| --- | --- |

Lähetykset alkoivat:  18. huhtikuuta 1964 (RTF Télévision 2) 7. syyskuuta 1992 (nykyisellä nimellä)
Omistaja:  France Télévisions
Katsojaosuus:  14,1 % (2020, )
Tunnuslause:  Nos différences nous rassemblent ("Eroavaisuutemme tuovat meidät yhteen")
Maa:   Ranska
Kieli:  ranska
Pääkonttori:  7, esplanade Henri de France 75907 Paris cedex 15
Kotisivu:  https://www.france.tv/france-2/
Infobox OKNimi-testi OK: 
France 2 on ranskalainen vuonna 1964 perustettu julkisen palvelun televisiokanava, jonka omistaa France Télévisions, jonka puolestaan omistaa Ranskan valtio. Kanavan tarjonta on yleisluontoista, ja se on Ranskan toiseksi katsotuin 14,1% katsojaosuudella (2020). Kanavan tunnusväri on punainen.
Historia

France 2 perustettiin 18. huhtikuuta 1964 nimellä deuxieme chaîne de la RTF ("RTF:n toinen kanava", ensimmäinen oli nykyään yksityisomistuksessa oleva TF1) Ranskan hallituksen aloitteesta. RTF:n muuttaessa nimensä ORTF:ksi kanavasta tuli deuxième chaîne de l'ORTF, sitten vuonna 1969 se sai nimen Antenne 2 ja lopulta vuonna 1992 nykyisen nimensä.
Kanavalla on ollut värilähetyksiä vuodesta 1967. Vuodesta 2009 France 2, kuten muutkaan France Télévisionsin kanavat, ei ole lain mukaan saanut näyttää mainoksia kello 20 jälkeen illalla.
Tarjonta

France 2:n tarjonta on yleisluonteista, ja siihen kuuluu niin uutislähetyksiä, tositelevisio-ohjelmia, sarjoja kuin elokuviakin.
Aiheesta muualla

France.tv - France 2
France Télévisions
| --- | --- |
Omat televisiokanavat::   France 2  France 3  France 4  France 5  France Info  La Première 
Osaomistajana::   TV5Monde  Arte  Euronews 
Jäsenyydet::   Euroopan yleisradiounioni
Huy

| Huy Hoei |
| --- | --- |
 Valloninkielisellä nimellään tunnetun Meusen yli kulkeva Li Pontian -silta Huyssa. Silta on rakennettu 1294.
 lippu
 Huy
 Koordinaatit: 50°31′N, 5°14′E 
Valtio:  Belgia
Alue:  Vallonia
Maakunta:  Liège
Arrondissementti:  Huy
Hallinto:  
 – Hallinnon tyyppi:  Kunta
 – Pormestari:  Alexis Housiaux
Kunnanvaltuusto:  27 paikkaa
Pinta-ala:  
 – Kokonaispinta-ala:  47,74 km²
Väkiluku (2014):  21 354
 – Väestötiheys:  447 as./km²
 
 www.huy.be 
Infobox OKVirheellinen NIMI-arvo: 
Huy (holl. Hoei) on Liègen maakunnassa Valloniassa sijaitseva Belgian kunta. Sen asukasluku on 21 354 (1. tammikuuta 2014). Huy sijaitsee Maas-joen (ransk. Meuse) varrella ja siitä risteävän pienen Hoyoux-joen suulla.
Huyn ensimmäinen asutusyhteisö muodostui roomalaisen linnakkeen ympärille rakentuneesta kylästä. Huy on mainittu nimellään ensimmäisen kerran 600-luvulta peräisin olevassa testamentissa.
Huyhin kuuluvat myös entiset kunnat Ben-Ahin ja Tihange.
Aiheesta muualla

Kuvia tai muita tiedostoja aiheesta Huy Wikimedia Commonsissa
Kunnan kotisivut (ranskaksi)
Liègen provinssin kunnat
France 3

| France 3 |
| --- | --- |

Lähetykset alkoivat:  31. joulukuuta 1972
Omistaja:  France Télévisions
Kuvaformaatti:  16/9 576i (SDTV) 16/9 1080i (HDTV)
Katsojaosuus:  9,4% (2020, )
Maa:   Ranska
Pääkonttori:  7, esplanade Henri de France 75907 Paris cedex 15
Aiemmin:  La troisième chaîne couleur (1972–1975) France Régions 3 (1975–1992)
Kotisivu:  France3.fr
Infobox OKNimi-testi OK: 
France 3 on ranskalainen julkisen palvelun televisiokanava, jonka omistaa France Télévisions, jonka puolestaan omistaa Ranskan valtio. Kanavalla on sekä valtakunnallisia että paikallisia ohjelmia.
France 3 on katsojamääriltään Ranskan kolmanneksi suosituin televisiokanava. Sen tunnusväri on sininen.
Historia

Ranskan silloinen yleisradioyhtiö l'ORTF lanseerasi kolmannen valtakunnallisen televisiokanavansa, la troisième chaîne de l'ORT, vuoden 1972 lopussa. Elokuussa 1974 l'ORTF hajotettiin ja televisiokanavista tuli omia yhtiöitään. Kolmannesta kanavasta tuli France Régions 3 (FR3). Vuonna 1992 se sai uuden nimen France 3, kun se liitettiin yhteiseen hallintoon France 2:n (ent. Antenne 2) kanssa. Vuonna 2000 France 2, France 3 sekä France 5 (ent. La Cinquième) muodostivat France Télévisionsin.
Vuodesta 2009 France 3, kuten muutkaan France Télévisionsin kanavat, ei ole saanut näyttää mainoksia iltakahdeksan ja aamukuuden välillä.
Ohjelmisto

France 3:n ohjelmistossa painottuu paikallisuus. Sillä on 13 paikallistoimitusta, ja se tarjoaa muun muassa paikallisia uutisia sekä alueiden historiaa ja kulttuuriperintöä käsitteleviä dokumentteja, urheilu- ja musiikkitapahtumia sekä muita Ranskaan sijoittuvia televisiosarjoja.
Aiheesta muualla

Kanavan kotisivut
France Télévisions
| --- | --- |
Omat televisiokanavat::   France 2  France 3  France 4  France 5  France Info  La Première 
Osaomistajana::   TV5Monde  Arte  Euronews 
Jäsenyydet::   Euroopan yleisradiounioni 
Kanavan logo vuosina 1992-2002
Gloria Henry

Gloria Henry (1947)
Gloria Henry (2. huhtikuuta 1923 New Orleans, Louisiana – 3. huhtikuuta 2021 Los Angeles, Kalifornia) oli yhdysvaltalainen näyttelijä. Hän esitti Ville Vallattoman äitiä televisiosarjassa Dennis the Menace (1959–1963).
Henry teki 1940-luvulla elokuvasopimuksen Columbia Picturesin kanssa, ja hänen ensimmäinen elokuvansa oli Sport of Kings (1947). Hän näytteli tämän jälkeen monissa lännenelokuvissa, jännityselokuvissa ja urheiluelokuvissa. Henryn elokuviin kuului muun muassa Villin lännen villikissa (1952).
Henry teki televisioon rooleja muun muassa televisiosarjoihin The Files of Jeffrey Jones (1954) ja Perry Mason (1957). Ville Vallaton -sarjakuviin perustuneessa televisiosarjassa Dennis the Menace (1959–1963) Henry näytteli Villen äitiä. Rooli teki Henrystä television tyyppiäidin, ja hänet jatkossakin roolitettiin vastaaviin hahmoihin. Henry esiintyi 1980-luvulla muun muassa televisiosarjoissa Viinitila Falcon Crest (1987) ja Dallas (1989). Hänen viimeinen elokuvansa oli Her Minor Thing (2005).
Aiheesta muualla

Kuvia tai muita tiedostoja aiheesta Gloria Henry Wikimedia Commonsissa
Gloria Henry Internet Movie Databasessa. (englanniksi)
Iffoun alue

| Iffoun alue région de l’Iffou |
| --- | --- |
 Iffoun alue Norsunluurannikon kartalla.
Valtio:  Norsunluurannikko
Piirikunta:  Lacs
Hallinto:  
 – hallinnollinen keskus:  Daoukro
Pinta-ala:  8 955 km²
Väkiluku (2014):  311 600
Iffoun alue (ransk. région de l’Iffou) on Lacsin piirikuntaan kuuluva hallintoalue Norsunluurannikon itäosassa. Sen pinta-ala on 8 955 neliökilometriä. Alueen hallinnollinen keskus on Daoukro. Asukkaita on 311 600 henkeä (vuonna 2014).
Iffoun alue rajoittuu pohjoisessa Hambolin, idässä Gontougon ja Indénié-Djuablinin, etelässä Moronoun ja N’Zin ja lännessä Bélierin ja Gbêkên alueisiin. Alueella virtaavat N’Zi- ja Comoéjoet.
Alue käsittää Daoukron, M’Bahiakron ja Prikron departementit. Kuntia ovat Daoukro, Ettrokro, M’Bahiakro, Ouellé ja Prikro. Aliprefektuureja on 15 ja kyliä 234.
Paikallisia elinkeinoja ovat maanviljely, karjanhoito, metsätalous, käsityöammatit ja kaupankäynti. Maatalous tuottaa riisiä, kahvia, kaakaota, palmuöljyä, kautsua ja cashewpähkinöitä.
Humala (täsmennyssivu)

Humala voi tarkoittaa seuraavia asioita:
humala (Humulus lupulus), hamppukasveihin (Cannabaceae) kuuluva kasvi
humalatila, alkoholin aiheuttama päihtymystila
Humala, kylä Virossa
Humala, taidemaalari Jalmari Ruokokosken ateljeetalo Hyvinkäällä
Humala, sukunimenä:
Ollanta Humala (s. 1962), Perun presidentti 2011–2016
IPhone 11 Pro Max

| iPhone 11 Pro Max |
| --- | --- |

 Keskiyön vihreä iPhone 11 Pro Max.
Valmistaja:  Apple
Julkaistu:  20. syyskuuta 2019
Tuoteperhe:  iPhone
Edeltäjä:  iPhone XS
Seuraaja:  iPhone SE (2020)
Muut versiot:  iPhone 11, iPhone 11 Pro
Käyttöverkot:  2G, 3G, 4G LTE
Mitat:  158 × 77,8 × 8,1 mm
Paino:  226 g
Näyttö:  6,5" Super Retina XDR
Näytön kuvatarkkuus:  1 242 × 2 688 px
Värien lukumäärä:  Keskiyön vihreä, avaruudenharmaa, hopea, kulta
Suoritin:  Apple A13 Bionic
Muisti:  64, 256, 512 Gt
Keskusmuisti:  4 Gt
Takakamera:  takakamera, jossa 3 polttoväliä + 1 etukamera
Etukamera:  12 MP (1,4 μm) (1/2,55"), optinen kuvanvakain
Käyttöjärjestelmä:  iOS 13
Akku:  3 969 mAh, Li-Ion
Liitännät:  Lighting
Muistikorttipaikka:  ei ole
Muuta:  IP68, 4 m syvyydessä 30 min.
Infobox OKNimi-testi OK: 
iPhone 11 Pro Max on Applen 20. syyskuuta 2019 julkistama älypuhelin, joka on iPhone 11 -sarjan suurin malli. Pro Max on identtinen Pron kanssa kaikilta muilta osa-alueilta, paitsi näytön koko ja akun kapasiteetti. Puhelimen muita versioita ovat iPhone 11 ja iPhone 11 Pro.
Ominaisuudet

Takakamerassa on yksi ultralaajakulmaobjektiivi ƒ/2.4, jonka kuvakulma on peräti 120 astetta, yksi ƒ/1.8 laajakulmaobjektiivi ja yksi ƒ/2.0 teleobjektiivi, jossa on 2x optinen zoom. Kamerassa on sarjakuvaustila, kuvanvakain, HDR ja muotokuvaustila, joka tukee edistyksellistä boke-tehostetta. Kamerassa on myös uusi Night Mode -toiminto, jolla voi ottaa kirkkaampia kuvia pimeässä ilman salamavaloa. Puhelimessa on myös uudistettu kamerasovellus, joka lisää uusia ominaisuuksia, kuten valintapyörä eri polttovälien portaattomaan valitsemiseen.
IPhone 11 Pro kuvaa 4K-resoluution videota jopa 60 kuvaa sekunnissa ja 1080p-resoluution hidastettua kuvaa jopa 240 kuvaa sekunnissa. Puhelimessa on myös äänen zoomausominaisuus, jolloin äänen tallennus painottuu kuvattavalle alueelle. Videota voidaan tallentaa useilla kameroilla samanaikaisesti. IPhone 11 Pro Maxissa on myös 12 MP TrueDepth-etukamera ƒ/2.0-aukolla. Etukamera tukee myös vakautettua 4K-videotallennusta jopa 60 kuvaa sekunnissa. Apple on lisännyt tässä puhelimessa ensimmäistä kertaa myös hidastetun videotallennuksen etukameraan, jolloin se kuvaa 1080p-resoluutiolla jopa 120 kuvaa sekunnissa.
Puhelimessa on myös mahdollisuus ottaa videota 1 920 × 1 080 (täysteräväpiirto) ja 1 280 × 720 (HD)-resoluutioilla.
iPhone 11 Pro Maxissa on 3 969 mAh li-ion-akku ja puhelin on IP68-pölyn- ja vedenpitävä. Suorittimena on Apple A13 Bionic. Puhelinta saa mustana, keskiyönvihreänä, kultaisena ja valkoisena.
Aiheesta muualla

Kuvia tai muita tiedostoja aiheesta IPhone 11 Pro Max Wikimedia Commonsissa
Honey Hush!

| Honey Hush! Pepe Ahlqvist H> A.R.P. |
| --- | --- | --- |

Studioalbumin tiedot
 Julkaistu: 1992
 Tyylilaji: rhythm and blues
 Kesto: 43.58
 Levy-yhtiö: Fazer Finnlevy
Listasijoitukset
  20.
Pepe Ahlqvist H.A.R.P.:n muut julkaisut
| Hard Time 1991 | Honey Hush! 1992 | Rocks and Water 1994 |
Pepe Ahlqvistin muut julkaisut
| Hard Time 1991 | Honey Hush! 1992 | Good Act 1992 |
Honey Hush! on Pepe Ahlqvist H.A.R.P. -yhtyeen neljäs albumi. Se julkaistiin sekä LP- että CD-formaatissa vuonna 1992.
Albumi nousi Suomen virallisen listan sijalle 20, ja pysyi listalla yhteensä kolme viikkoa.
Kappaleet > A-puoli

Burn, Burn, Burn – 3.39 (säv. Esa Kaartamo)
Bye, Bye – 4.05 (säv. Kaartamo)
Better Treat Her Well – 4.26 (säv. Jarmo Nikku, Edu Kettunen)
Don't Hurt Me – 3.56 (säv. Kaartamo)
It Ain't Easy Lovin' You – 4.45 (säv. M. Maijanen, R. Beesley)
Kappaleet > B-puoli

Honey Hush! – 3.59 (säv. F. Washington, L. Fulson)
Coming Home – 4.21 (säv. Mikko Kuustonen)
No More Affection – 4.56 (säv. Timo Pratskin, Pepe Ahlqvist)
No Easy Way Out – 5.26 (säv. Maijanen, Beesley)
Breakin' Up Somebody's Home – 4.25 (säv. Jackson, Mathews)
Aiheesta muualla

Honey Hush! discogs.com -sivustolla (englanniksi)
Gustaf Johan Billberg

Gustaf Johan Billberg (14. kesäkuuta 1772 Karlskrona Ruotsi – 26. marraskuuta 1844 Tukholma) oli ruotsalainen juristi, eläintieteilijä ja kasvitieteilijä.
Papinkauroihin (Billbergia) kuuluvan kasvin kukka.
Billbergin pääasiallinen ammatti oli lakimies, mutta hän oli erittäin kiinnostunut ja hyvin perillä myös luonnontieteistä. Ammattibiologit kutsuivat häntä halveksivasti amatööriksi. Hänen hyvä ystävänsä oli Carl Peter Thunberg. Johan Wilhelm Palmstruchin kuoltua viimeisteli Billberg Svensk botanikin (1812–1822) osat 7–9, jotka Tiedeakatemia julkaisi.
Billberg oli kahdesti avioliitossa: 1796 Margareta Fereliuksen kanssa ja 1801 Helena Maria Ehingerin kanssa.
Billberg nimesi suuren määrä uusia kasvilajeja. Linnuista hän nimesi pikkuhaikaroiden (Ixobrychus) ja tornipöllöjen (Tyto) suvut. Thunberg nimesi Billbergia-kasvisuvun eli papinkaurat hänen kunniakseen.
Billbergin nimeämien kasvien tieteellisissä nimissä käytetään sen jälkeen liitettävää auktorilyhennettä Billb..
Teoksia

Svensk zoologi (1806-09)
Ekonomiska botanik (1815-16)
Enumeratio insectorum in museo (1820)
Synopsis Faunae Scandinaviae (1827).
Huánuco

| Huánuco |
| --- | --- |
 lippu:  vaakuna
 Huánuco
 Koordinaatit: 9°55′46.07″S, 76°14′22.97″W 
Valtio:  Peru
Alue:  Huánuco
Maakunta:  Huánuco
Perustettu:  1539
Hallinto:  
 – Hallinnon tyyppi:  Kunta
 – Pormestari:  Juan Felipe Adrianzén
Väkiluku (2014):  172 924
 
 www.huanuco.mp.gob.pe 
Infobox OKVirheellinen NIMI-arvo: 
Huánuco on kaupunki Perun Andeilla. Se on samannimisen Huánucon alueen pääkaupunki.
Kaupungin asukasluku on noin 170 000.[lähde? ] Se sijaitsee 1890 metrin korkeudessa.
Kaupunki perustettiin 15. elokuuta 1539. [lähde? ]
Nähtävyyksiä

Kaupungin lähellä on arkeologinen kohde Kotoshin temppeli.
Tingo Marían kaupunki Huánucon lähellä on suosittu turistikohde.
Liikenneyhteyksiä

Huánuco sijaitsee Limasta noin 10 tunnin maantiematkan päässä. Huanucossa on myös lentokenttä, (Aeropuerto Alf. FAP David Figueroa F.) jonne LC Busre lentää säännöllisesti Limasta.
Google Domains

Google Domains on Googlen verkkotunnusten rekisteröintiä asiakkaitten puolesta hoitava yhtiö.
Google rekisteröityi ICANN:lla ja IANA:lla verkkotunnusten myyjäksi jo 2005 (ID numero 895), mutta ei aloittanut kyseistä palvelua.
Google Domains julkaistiin beetaversiona Yhdysvalloissa 2015.
 Vuonna 2022 palvelu jätti beetavaiheen.
Kesäkuussa 2023 Google ilmoitti myyvänsä liiketoiminnan Squarespacelle. Rekisteröintien siirron jälkeen koko palvelu lakkautetaan. Googlen palvelussa oli noin 10 miljoonaa rekisteröityä domain-nimeä.
Google Contacts

| Google Contacts |
| --- | --- |

Kehittäjä:  Google
Tiedot
Alusta:  Android, Wear OS, verkko
Google Contacts on Googlen kehittämä yhteystietojen hallintaohjelma. Contacts käsittelee yhteystietoja sekä Gmailin taustalla että puhelimessa.
Contacts julkaistiin alun perin lisätyökaluna Gmailiin vuonna 2007. Sen käyttö oli rajattu vain Android One, Nexus ja Pixel -laitteille vuoteen 2017 asti, jolloin Google päivitti sen käytettäväksi kaikissa Android-laitteissa. Helmikuussa 2024 Contacts ilmoitettiin päivitettävän versioon 4.26, johon kuuluu esimerkiksi uudistettu käyttöliittymä.
Käännös suomeksi
Gustaf Jansson (juoksija)

| Mitalit | Mitalit | Mitalit |  |
| --- | --- | --- | --- |
|  Gustaf Jansson (juoksija) |  Gustaf Jansson (juoksija) |  Gustaf Jansson (juoksija) |  |
Maa:   Ruotsi
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Helsinki 1952 | maraton |  |
Gustaf Nils Jansson (5. tammikuuta 1922 Brattfors, Ruotsi – 11. huhtikuuta 2012 Karlstad, Ruotsi) oli ruotsalainen kestävyysjuoksija ja olympiamitalisti.
Jansson saavutti Helsingin kesäolympialaisissa 1952 pronssia maratonilla ajalla 2.26.07,0. Hän oli puolimatkassa kärjessä Emil Zátopekin kanssa, mutta putosi tämän vauhdista ja joutui loppumatkalla päästämään vielä Reinaldo Gornon ohitseen.
Urallaan Jansson edusti Hagforsin IF Vikingiä ja Karlstadin IF Götaa. Ensimmäisen mitalinsa Ruotsin mestaruuskisoissa Jansson saavutti kesällä 1950 sijoittuessaan maratonilla hopealle. Seuraava kesänä tuli 10 000 metrillä myös hopeaa. Kesällä 1952 ja 1953 Jansson saavutti maratonilla Ruotsin mestaruuden ja kesällä 1954 samalla matkalla pronssia.
Bernin EM-kilpailuissa 1954 Jansson sijoittui viidenneksi ajalla 2.27.27,8. Nopeimman aikansa 2.21,40 hän juoksi Bostonin maratonilla 1955 sijoittuessaan kuudenneksi, mutta reitti oli tuolloin 1,1 km vajaamittainen.
Aiheesta muualla

Gustaf Jansson Biography and Olympic Results (Arkistoitu – Internet Archive) Olympics at Sports-Reference.com (englanniksi)
Illich Guardiola

| Illich Guardiola> Henkilötiedot |
| --- | --- |
Koko nimi:  Illich Auyapah Guardiola
Syntynyt: 5. heinäkuuta 1972 (ikä 52) Honduras
Ammatti:  ääninäyttelijä
Näyttelijä
Taiteilijanimet:  Illich Guardiolo
Aktiivisena:  2000–
Merkittävät roolit:  Shinjiro Hayashida (Cromartie High School) Durand (Le Chevalier d'Eon)
Aiheesta muualla
IMDb 
Illich Guardiola (s. 5. heinäkuuta 1972 Honduras) on yhdysvaltalainen ääninäyttelijä.
Ura

Guardiola aloitti ääninäyttelemisen vuonna 2000 dubbaamalla animea. Hänen ensimmäiset roolinsa olivat sarjoissa Gasaraki ja Generator Gawl. Kolme vuotta myöhemmin Guardiola sai ensimmäisen pääroolinsa sarjasta Saiyuki. Hänellä oli sittemmin rooleja myös Beyblade V-Forcessa (Zeo Zagart) ja Beyblade: G-Revolutionissa. Guardiola esitti pääosaa myös 12-osaisessa Samurai Gunissa.
Illidan Stormrage

| Illidan Stormrage |
| --- | --- |
 Illidan hänen demonisessa muodossa.
Pelisarja:  Warcraft
Ensimmäinen peli:  Warcraft III: Reign of Chaos
Ääninäyttelijä  (englanti):  Matthew Yang King (Warcraft III), Liam O’Brien (World of Warcraft)
Lisää peliartikkeleitavideopelien teemasivulla
Illidan Stormrage on Warcraft-pelisarjan tärkeimpiä hahmoja.
Illidan esiintyy ensi kerran Warcraft III: Reign of Chaos -pelissä, jossa hänet vapautetaan vankilasta jonne hänet on teljetty kymmeneksi tuhanneksi vuodeksi. Hän on pelattavana hahmona pelin myöhemmissä tehtävissä.
World of Warcraftin lisäosassa World of Warcraft: The Burning Crusade viimeinen pomovastus Black Temple -instanssissa. Koko lisäosan viimeinen pomovastus on Sunwell Plateau -instanssin Kil'jaeden. Illidan tekee paluun pelissä World of Warcraft: Legion.
Elämäkerta

Illidan on yöhaltia, joka muuttui puolidemoniksi imettyään itseensä Gul'danin kallon demoniset voimat. Illidan oli vangittu maanalaiseen luolaan, josta Tyrande Whisperwind, toinen yöhaltia ja Illidanin lapsuuden ystävä, vapautti hänet taistelemaan Palavaa Legioonaa ja epäkuolleita vastaan. Illidanin veli, Malfurion Stormrage, vastusti turhaan hänen vapauttamistaan.
Muututtuaan puolidemoniksi Illidan katosi pitkäksi aikaa, kunnes sai kuulla mahtavasta artefaktista nimeltä Sargeraksen silmä. Illidan lähti etsimään Sargeraksen silmää apunaan meressä elävät nagat. Illidan aikoi käyttää Sargeraksen silmää Lich-kuningasta vastaan, koska demoni Kil'jaeden oli tarjonnut hänelle korkeaa asemaa Palavassa Legioonassa.
Illidanin suunnitelma epäonnistui Malfurionin estettyä hänen aikeensa vanginvartija Maiev Shadowsongin uskoteltua hänelle valheita operaation tarkoituksesta. Illidan pakeni Kil'jaedenin vihaa Outlandiin. Kil'jaeden pettyi Illidaniin, mutta antoi vielä yhden mahdollisuuden, ja näin Illidan, Lady Vashj ja prinssi Kael'thas Sunstrider lähtivät Northrendiin tuhoamaan Kil'jaedenin epäonnistuneen kokeilun joka oli karannut käsistä. Jäätyneen valtaistuimen (engl. Frozen Throne) sisälle vangittua Lich-kuningasta. Illidan joutui Arthaksen kanssa taisteluun, jonka Arthas voitti ja pääsi käsiksi Jäätyneen Valtaistuimen voimaan. Illidan jäi eloon, vaikkakin vakavasti haavoittuneena. Sen jälkeen Illidan, Kael'thas ja leidi Vashj pakenivat taas Ulkomaihin. Illidan sai lopulta surmansa Black Templen katolla Maiev Shadowsongin ja hänen palvelijansa Akaman käsissä.
Hänen ruumiinsa vietiin Vault of the Wardensiin, jotta hänen pimeä sielunsa kärsisi loppuun viimeisetkin hetket ikuisesta vankeustuomiostaan. Hänen hengissä selvinneet seuraajansakin vangittiin sinne, mutta myöhemmin vaihtoehtoisen aikajatkumon Draenorista tullut Gul'dan vapautti heidät. Gul'dan sekä Cordana Felsong irtaannuttivat Illidanin sielun tämän ruumiista ja lähettivät Kieppuvaan tuoneen, missä hän välittää viestin alaisilleen etsiä Akaman auttamaan Palavan Legioonan kukistamisessa. Demonit havaitsevat tämän ja Illidan varoittaa, ettei kykene viestimään alaistensa kanssa enää ja nimitään pelaajan demoninmetsästäjäluokan hahmon näiden johtajaksi.
Ilona Ikonen

Ilona Ikonen (s. 10. toukokuuta 1985 Lieksa) on aktiiviuransa päättänyt suomalainen korkeushyppääjä. Hän edusti Lieksan Urheilijoita ja hänen valmentajanaan toimi Ahti Ikonen.
Sisäratojen SM-kilpailuista Ikonen saavutti pronssia korkeushypyssä vuonna 2006. Ennätyksikseen hän hyppäsi ulkoradoilla 171 cm (2005) ja sisäradoilla 172 cm (2006). Virallisiin kilpailuihin Ikonen ei ole osallistunut vuoden 2008 jälkeen.
Ilona Jokinen

Ilona Jokinen (s. 1981 Lahti) on suomalainen sopraano oopperalaulaja. Suoritettuaan alemman korkeakoulututkinnon laulussa Helsingin ammattikorkeakoulu Stadiassa hän haki Sibelius-Akatemiaan opiskelemaan oopperaa ja liediä ja valmistui vuonna 2009. Vuonna 2006 Jokinen esiintyi Savonlinnan oopperajuhlissa ja syksyllä 2007 Suomen kansallisoopperassa.
Jokinen sai yhdessä Asta Lötjösen kanssa jaetun Eero Rantalan rahaston toisen palkinnon Erkki Melartin -kamarimusiikkikilpailuiden lied-duo-sarjassa vuonna 2004.
Gary Cherone

| Gary Cherone |
| --- | --- |

Henkilötiedot
Syntynyt: 26. heinäkuuta 1961 (ikä 63)
Ammatti:  laulaja
Muusikko
Aktiivisena:  1979–
Tyylilajit:  rock, hard rock
Yhtyeet:  Van Halen,  Extreme, Tribe of Judah
Levy-yhtiöt:  Warner Bros.
Aiheesta muualla
www.cherone.com
  [ Muokkaa Wikidatassa ] [ ohje ]  
Gary Cherone (s. 26. heinäkuuta 1961) on yhdysvaltalainen laulaja. Hän on tunnettu nykyisen yhtyeensä Extremen laulajana, kuten myös lyhyestä ajanjaksosta Van Halenin laulajana 90-luvun lopussa.
Diskografia > Extreme

Extreme (1989)
Pornograffitti (1990)
III Sides to Every Story (1992)
Waiting for the Punchline (1995)
Saudades De Rock (2008)
Diskografia > Van Halen

Van Halen III (1998)
Aiheesta muualla

Kuvia tai muita tiedostoja aiheesta Gary Cherone Wikimedia Commonsissa